

Lietuvos Respublikos Vyriausybė

**nutarimas**

**DĖL PAVEDIMO VYKDYTI NACIONALINĖS PLĖTROS ĮSTAIGOS VEIKLĄ**

2018 m. spalio 17 d. Nr. 1046

Vilnius

Vadovaudamasi Lietuvos Respublikos nacionalinių plėtros įstaigų įstatymo 4 straipsnio 1 dalimi, Lietuvos Respublikos Vyriausybė n u t a r i a:

Pavesti vykdyti nacionalinės plėtros įstaigos veiklą šioms finansų įstaigoms:

1. uždarajai akcinei bendrovei „Investicijų ir verslo garantijos“ – smulkiojo ir vidutinio verslo ir ūkio subjektų veiklos pradžios, vykdymo ir plėtros srityse, įskaitant inovacijas;

2. uždarajai akcinei bendrovei Viešųjų investicijų plėtros agentūrai – urbanizuotų ar urbanizuojamų teritorijų plėtros, būsto ir viešosios arba viešajam interesui tenkinti skirtos infrastruktūros objektų atnaujinimo ir plėtros, energijos vartojimo efektyvumo skatinimo srityse;

3. uždarajai akcinei bendrovei Žemės ūkio paskolų garantijų fondui – žemės ūkio produktų gamybos ir perdirbimo srityse.

Ministras Pirmininkas Saulius Skvernelis

Finansų ministras Vilius Šapoka